Ixef 10 Ԑeddan sin yiseggasen yakan, Lidya tuɣal s tadist tefreḥ yi-s mačči d kra, ayen i tt-yeĝĝan ad tetwennes imi Ḥamid yesserzga-s tudert-is ayen texdem ad icekti fell-as, ayen texdem ur tettԑeddi ara, tuɣel tefhem belli d lԑezza-s mi ara tt-iwali teԑteb neɣ tennuɣna. ttazalen wussan rennun lechur almi tekcem aggur-is yewweḑ-d wass i deg ara truḥ ad terbu, aẓɣal d aẓɣal, Ḥamid ulac-it deg uxxam, cwi kan telha temɣert-is d nettat akk i tt-yiqublen tbedd ɣer tama-s, tessawel-as i lĝar-nsen, yewwitent ɣer sbiṭṭar, yerna akken leḥqen ar dinna tekcem ad terbu dɣa cwit kan akka aten yerna ɣur-s uqcic d amucbiḥ, tsemma-as Yasin, tezra belli ad icuk deg-s Ḥamid lameԑna tԑemmed.